भारत सरकार

पर्यावरण एवं वन मंत्रालय

**राज्य सभा**

**तारांकित प्रश्न सं. \*12**

05.12.2013 को उत्तर के लिए

**चिड़ियाघरों का वैज्ञानिक ढंग से प्रबंधन हेतु उठाए गए कदम**

**\*12. डा0 आर0 लक्ष्मणन :**

क्या **पर्यावरण और वन मंत्री** यह बताने की कृपा करेंगे कि :

(क) क्या सरकार ने देश भर में स्थित चिड़ियाघरों का वैज्ञानिक ढंग से प्रबंधन हेतु कोई कदम उठाए हैं ; और

(ख) यदि हां, तो सरकार द्वारा देश भर में, विशेष रूप से, तमिलनाडु राज्य में स्थित चिड़ियाघरों का वैज्ञानिक ढंग से प्रबंधन हेतु उठाए गए कदमों का ब्यौरा क्या है ?

**उत्तर**

**पर्यावरण एवं वन राज्य मंत्री (स्वतंत्र प्रभार)**

**(श्रीमती जयंती नटराजन )**

(क) और (ख) एक विवरण सदन के पटल पर रखा गया है ।

\*\*\*\*

**''चिड़ियाघरों का वैज्ञानिक ढंग से प्रबंधन हेतु उठाए गए कदम'' के बारे में दिनांक 05.12.2013 को उत्तर के लिए डा0 आर0 लक्ष्मणन द्वारा पूछे गए राज्य सभा तारांकित प्रश्न संख्या \*12 के भाग (क) और (ख) के उत्तर में उल्लिखित विवरण ।**

(क) जी हां ।

(ख) भारत सरकार ने केन्द्रीय चिड़ियाघर प्राधिकरण के माध्यम से देश भर में चिड़ियाघरों के संचालकों द्वारा चिड़ियाघरों के वैज्ञानिक प्रबंधन हेतु दिशा-निर्देश जारी किए हैं । इन दिशा-निर्देशों में उपलब्ध स्थान, उपलब्ध वित्तीय संसाधनों और तकनीकी विशेषज्ञता, जीव-जंतुओं को खुले और प्राकृतिक वातावरण में रखने आदि पर विचार करते हुए सफलता के बेहतर अवसर हेतु स्थानीय जलवायु के अनुकूल जीव-जंतुओं के लिए विषय-आधारित प्रबंधन पद्धतियां शामिल हैं । इन दिशा-निर्देशों में तमिलनाडु सहित सभी राज्य शामिल हैं ।

\*\*\*\*\*\*\*\*\*